Viktoras Senčila

Viktoras Senčila (g. 1958 m. rugpjūčio 28 d. Klaipėdoje) – Lietuvos inžinierius-laivų mechanikas, technikos mokslų daktaras, profesorius.http://www.15min.lt/naujiena/aktualu/lietuva/jurininkas-titulas-visam-gyvenimui-56-116384 Nuo 2021 m. rugsėjo mėn. Klaipėdos universiteto jūrų technologijų ir gamtos mokslų fakulteto dekanas. 

 Biografija 

Gimė 1958 m. rugpjūčio 28 d. Klaipėdoje. 1975 m. uostamiestyje baigęs mokyklą, pasekė tėvu jūrininku, kuris 12 metų aktyviai plaukiojo į jūrą, po to dirbo Klaipėdos okeaninės žvejybos laivyno bazėje, – ėmėsi studijuoti jūreivystės mokslų. 1980 m. Kaliningrado aukštojoje inžinerinėje jūreivystės mokykloje įgijo inžinieriaus-laivų mechaniko kvalifikaciją. 

1980–1984 m. Klaipėdos refrižeratorių laivyno bazėje dirbo mechaniku, plaukiojo pasaulio jūrose. Vėliau pasirinko akademinę veiklą. 1987 m. Centriniame dyzelių mokslinių tyrimų institute tuometiniame Leningrade apsigynė technikos mokslų daktaro laipsnį.

Nuo 1993 m. iki 2019 m. buvo Lietuvos aukštosios jūreivystės mokyklos direktorius. 2013 m. spalio 3 d. vykusiame Lietuvos kolegijų direktorių konferencijos posėdyje išrinktas nauju LKDK prezidentu.http://www.viko.lt/lt/viko_news/read/757/Isrinktas-naujas-Lietuvos-kolegiju-direktoriu-konferencijos-prezidentas 

Išsituokęs, turi dukrą Aną ir sūnų Michailą. Pomėgiai: roko muzika, motociklai, kolekcionavimas.

 Šaltiniai 

 Nuorodos 

 Viktoras Senčila (klaipeda.diena.lt)

Kategorija:KU dėstytojai
Kategorija:Lietuvos jūrininkai
Kategorija:Lietuvos pedagogai